Ichika Omakase เสพมหรสพเรื่องเยี่ยมผ่านซูชิ
ในบรรดาอาหารญี่ปุ่นทั้งหมด การกินแบบ โอมากาเสะ (Omakase) เป็นสิ่งต้องตาต้องใจของเหล่านักชิมทุกระดับ แม้ว่าราคาจะแพงลิบและไร้ซึ่งอิสรเสรีในการเลือกกิน แถมยังต้องถูกบังคับให้ชิมตามใจเชฟ ทว่าประสบการณ์ที่ได้รับนั้นคุ้มค่าและสร้างความเพลิดเพลินมหันต์จนกลายเป็นสไตล์อาหารที่คนต้องการชิมมากที่สุดอย่างหนึ่ง ไม่ว่าจะด้วยความพิถีพิถันด้านการปรุง การจัดเตรียมวัตถุดิบ บรรยากาศ ไปจนถึงลำดับขั้นตอนของการเสิร์ฟล้วนส่งผลต่อประสาทสัมผัสทั้งสิ้น เชฟที่เปิดร้านโอมากาเสะได้นั้นจึงต้องมีทั้งรสมือ ประสบการณ์ และความชำนาญการแบบองค์รวม ซึ่งทั้งหมดที่ว่านั้น ร้านอาหาร Ichika Omakaseณโรงแรมแรมแบรนดท์ กรุงเทพฯ มีครบถ้วนทุกประการหน้าร้านมีสัญลักษณ์ดอกซากุระ 5 กลีบอยู่ด้วยThe Vibeชื่อ Ichika มาจากคำว่า Ichi ที่แปลว่า หนึ่ง และ Hana ที่แปลว่าดอกไม้ เมื่อรวมกันจะกลายเป็น Ichihana หรือ Ichika หมายถึง ดอกไม้ดอกแรกที่แย้มบานเรียกความสดชื่นหลังจากผ่านพ้นความเหน็บหนาว ตัวร้านมีขนาดไม่ใหญ่ สามารถจุแขกได้ทั้งหมด 12 ที่นั่ง แบ่งออกเป็นสองส่วนชัดเจน มีสองเคาน์เตอร์บาร์เปิดโล่ง อวดการปรุงทุกขั้นตอนให้เห็นกันสดๆ ที่เห็นเด่นชัดคือเรื่องความสะอาดสะอ้าน ไร้กลิ่นอับ หรือกลิ่นฉุนใดๆ ที่รบกวนต่อประสาทสัมผัสทั้งสิ้นโต๊ะไม้แบบเคาน์เตอร์บาร์ เพื่อจะได้ใกล้ชิดกับเชฟมากที่สุดนอกจากรสชาติอาหารแล้ว วัสดุอุปกรณ์คุณภาพสูงก็มีส่วนช่วยเสริมให้วัตถุดิบชั้นดีแสดงความอร่อยให้เฉิดฉายที่สุด เขียงไม้ของที่นี่จึงสั่งทำพิเศษจากไม้ฮิโนกิ (Hinoki) อายุกว่า 150 ปี จากเมืองนากาโนที่คัดสรรมาอย่างดีทั้งในแง่ของขนาด รูปทรง รวมถึงกลิ่นของเนื้อไม้ มีดสั่งทำพิเศษหลอมมาจากเหล็กบลูสตีลชั้นยอดจากเมืองซาไก แหล่งทำมีดดาบที่ดีที่สุดในประเทศญี่ปุ่น เชฟชั้นยอดมากกว่า 80% ล้วนแต่ใช้มีดจากเมืองนี้ เพราะคมกริบ สามารถหั่นได้อย่างแม่นยำ และไม่เสียรสชาติของวัตถุดิบเลยแม้แต่นิดเดียวเชฟอคิระ เขมาวุฒานนท์The Chefอาหารแบบโอมากาเสะจะอร่อยหรือไม่ ขอให้ดูหัวหน้าเชฟเป็นสำคัญ เชฟอคิระ หรือ อคิระ เขมาวุฒานนท์ หัวหน้าเชฟของห้องอาหาร Ichika Omakase เป็นผู้ที่ได้รับการฝึกฝนจากเชฟญี่ปุ่นระดับปรมาจารย์โดยตรง ทั้งยังจบการจากศึกษาระดับอนุปริญญาจาก Osaka Abeno Tsuji Shorishi Senmon Gakko สาขา Food & Beverage ซึ่งติดอันดับ 1 ใน 5 สถาบันเกี่ยวกับอาหารชั้นนำของญี่ปุ่น เชฟอคิระขณะกำลังแสดงฝีมือเสิร์ฟลูกค้าเริ่มต้นเส้นทางครั้งแรกที่ Sebu Hotel ผ่านงานทุกตำแหน่งในครัวตั้งแต่นวดเส้นโซบะไปจนถึงปรุงอาหาร หลังจากนั้นจึงเริ่มฝึกปรือฝีมือด้านซูชิที่ร้าน Kyuan Sushi อยู่หลายปีจนช่ำชอง ไม่ใช่แค่ที่ญี่ปุ่น ในเมืองไทยเชฟอคิระก็ฝากฝีมือมาแล้วหลายแห่ง เช่น สายการบิน ANA สายการบิน Delta Conrad Bangkok Hotel Hachi Japanese Restaurant และ Teien Sushi Bar รวมประสบการณ์การทำงานในสายงานอาหารญี่ปุ่นมาแล้วกว่า 28 ปี The Dishesคอร์สโอมากาเสะของที่นี่มีให้เลือกหลายระดับ มื้อเที่ยงเริ่มต้นที่ 1700-3700 บาท มื้อเย็นราคา 3700-9700 บาท ซึ่งเมนูในแต่ละวันจะปรับเปลี่ยนตามฤดูกาลและวัตถุที่ดิบได้จากตลาดปลาสึกิจิ (Tsukiji) อย่างตอนที่เรามา คอร์สของ THE STANDARD ชื่อ Fugenzo ราคา 4700 บาท เสิร์ฟรวมกันประมาณ 20 คำ เป็นจานเรียกน้ำย่อย 5 คำ และซูชิรวมของหวานทั้งหมด 15 คำ Kampachi CarpaccioMaguro Tororo Combuเริ่มต้นด้วยจานเรียกน้ำย่อย มีหลายจานที่เราชอบมาก เช่น Kampachi Carpaccio เนื้อปลาคัมปาจิแล่ปาก นำไปคาปาโชกับซอสพอนซึ โรยด้วยกลีบดอกเบญจมาศ ปลาสดรสชาติหวานธรรมชาติเข้าคู่กับซอสเปรี้ยวพอนซึได้ดีนัก อีกจานยกให้ Maguro Tororo Combu ปลามากุโรสับละเอียด นำมารวมกับอะโวคาโด ดอกขิง และวาซาบิดอง และห่อด้วยสาหร่ายคอมบุ ราดด้วยซอสวาซาบิโชยุ กัดแล้วได้กลิ่นอายความสดชื่น น้ำลายสอพร้อมรับจานต่อไปในบัดดลปลามาไดปลาคินคิราดซาสจานหลักเริ่มต้นด้วยซูชิปลารสอ่อนอย่างคัมปาจิปลามาได ปลากะพงขาวปั้นกับข้าวขาวโรยด้วยเกลือหิมาลัย หรือคินคิ ปลาจากทะเลฮอกไกโดที่หาได้เฉพาะหน้าหนาวเท่านั้น ฯลฯ ก่อนล้างปากด้วย Mieawmga Temaki หัวไชเท้าซอยและขิงอ่อนห่อสาหร่ายราดซอสบ๊วยดองที่หมักไว้นานถึง 3 ปี เพื่อนำร่องเตรียมพร้อมสู่ไฮไลต์ของคอร์สที่กำลังมาถึงAkami ไข่ปลาคาเวียร์วางบนปลาทูน่าเนื้อแดง วาซาบิสด ปิดด้วยทองคำเปลว ไฮไลต์ของคอร์ส โอโทโรรสเข้ม ในช่วงครึ่งหลังจากคอร์สอาหาร เชฟจะเสิร์ฟซูชิรสเข้มด้วยข้าวแดงซึ่งปรุงด้วยน้ำส้มสายชูรสเข้ม เพื่อดึงเอารสชาติวัตถุดิบอันเข้มข้นออกมา ซึ่งซูชิในหมวดนี้มีตั้งแต่หน้าหมึกกระดอง (Ika) กุ้งคุรุมะ (Kuruma Ebi) ไข่หอยเม่น (Uni) ตัวเอกของคอร์สเลยคือ Akami ไข่ปลาคาเวียร์วางบนปลาทูน่าเนื้อแดง วาซาบิสด และปิดด้วยทองคำเปลว รสชาติเข้มเต็มคำ ความหวานซ่านกระจายทั่วปาก ตอกย้ำความอร่อยไปอีกด้วยซูชิหน้าปลาโอโทโรเป็นคำต่อไป ทูน่าส่วนท้องที่อุดมด้วยไขมัน ประทับใจสุดๆเชฟโชว์วัตถุดิบสำหรับปรุงก่อนเริ่มคอร์สFoie Gras Miso Soup ซุปมิโซะรสเข้มใส่ตับห่าน อร่อยมากปิดท้ายคอร์สด้วยซุปล้างปากและของหวานอย่างไข่หวานสูตรพิเศษ ไข่ไก่นำไปตีจนขึ้นฟูแล้วย่างจนหอม สัมผัสเนียนนุ่มราวกับกินเค้กไข่ เป็นอีกจานที่เราแนะนำว่าห้ามพลาด ค่อยๆ กิน ค่อยๆ ละเลียด ล้างปากด้วยผลไม้ตามฤดูกาลเป็นอันจบคอร์สด้วยความอิ่มเอมไข่หวานสูตรเฉพาะที่ฟูนุ่มเหมือนเค้กIchika OmakaseOpen: วันอังคาร-อาทิตย์ (ปิดวันจันทร์) มื้อเที่ยง 12.00-14.30 น. มื้อเย็น 18.00-22.30 น.Address: โรงแรมแรมแบรนดท์ กรุงเทพฯ เลขที่ 19 ซอยสุขุมวิท 18 คลองเตย กรุงเทพฯ Budget: มื้อกลางวัน 1700-3700 บาท มื้อเย็น 3700-9700 บาทContact: 06 1165 6546Page: www.facebook.com/ichikathailandWebsite: www.ichikaomakase.comMap:
เขียงไม้ของที่นี่สั่งทำพิเศษจากไม้ฮิโนกิอายุกว่า 150 ปีจากเมืองนากาโนที่คัดสรรมาอย่างดีทั้งในแง่ของขนาด รูปทรง รวมถึงกลิ่นของเนื้อไม้ มีดสั่งทำพิเศษหลอมมาจากเหล็กบลูสตีลชั้นยอดจากเมืองซาไก แหล่งทำมีดดาบที่ดีที่สุดในประเทศญี่ปุ่นคอร์สโอมากาเสะมีให้เลือกหลายราคา มื้อเที่ยงเริ่มต้นที่ 1700-3700 บาท มื้อเย็นราคา 3700-9700 บาท ซึ่งเมนูในแต่ละวันจะปรับเปลี่ยนตามฤดูกาล และวัตถุที่ดิบได้จากตลาดปลาสึกิจิ 